عبد السلام لغريسي، خلاق ف 5 يناير 1962 ف لقصر لكبير، لعايبي د لكورة مغريبي كان كايلعب ف لمركز ديال مهاجم. لعب ف لفراقي ديال الجيش لملكي (من 1982 ل 1993 و بين 1994 و 1998) و رّاجا (1993-1994) و سالا لكاريير ديالو ف سلطنة عمان ف لفرقة ديال سّويق لعوماني (بين 1998 و 2000). عبد السلام لغريسي خدا لقب هداف لبوطولة 3 ديال لمرات، كاملين بيهوم مع ليفار: ف 1982-83 (14 لبيت) و 1989-90 (22 بيت) و 1994-95 (15 لبيت). لعب 17 ماتش مع لمنتخب لوطني لمغربي و شارك مع لمنتخب فالألعاب الأولمبية 1984 و ف كاس لعالم 94 ف ميريكان. عبد السلام لغريسي هو لّي ماركا لبيت تّاريخي ف 93 ضد زامبيا لّي أهل لمغريب ل كاس لعالم. https://www.footballdatabase.eu/fr/joueur/details/13891 https://static.fifa.com/fifa-tournaments/players-coaches/people=93908/index.html